3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณท์หรือบริการ

3.1.1 บริษัท ที.ซี.เจ. เอเซีย จำกัด (มหาชน)

ธุรกิจหลักในปัจจุบันของบริษัทคือ การนำเข้า ส่งออก
และจำหน่ายเครื่องจักรกลที่ใช้ในอุตสาหกรรมก่อสร้าง อาทิเช่น รถแทรกเตอร์ รถตัก รถบดถนน
รถขุด และรถเครน เป็นต้น
บริษัทจะนำเข้าเครื่องจักรกลจากประเทศญี่ปุ่นเพื่อนำมาประกอบและปรับปรุงสภาพใหม่(Reproduction)ให้มีสมรรถนะการทำงานสูงขึ้นใกล้เคียงกับเครื่องจักรใหม่
เครื่องจักรที่นำเข้าทุกชิ้นจะได้รับการตรวจสอบคุณภาพ และคัดเลือกโดยผู้แทนของบริษัท
เครื่องจักรเหล่านี้จะใช้ในธุรกิจการก่อสร้าง การขนส่ง
และการก่อสร้างโครงการสาธารณูปโภคต่าง ๆ

ผลิตภัณฑ์หลักของบริษัท ที.ซี.เจ.เอเซีย จำกัด (มหาชน)ได้แก่ เครื่องจักรกลหนักประเภทต่าง ๆ
ถึงร้อยละ 19.52 ของรายได้รวม ซึ่งจะแบ่งเป็นเครื่องจักรกลปรับสภาพร้อยละ 71.88
และเครื่องจักรกลใหม่ร้อยละ 28.12 ดังนี้.-

ก. เครื่องจักรกลใช้แล้วปรับสภาพ รายได้ของบริษัท ที.ซี.เจ. เอเซีย จำกัด (มหาชน)
ประมาณร้อยละ 71.88 มาจากการจำหน่ายเครื่องจักรกลใช้แล้วปรับสภาพเช่น รถแทรกเตอร์
รถตัก รถบดถนน รถขุด และรถเครน
โดยบริษัทจะนำจากประเทศญี่ปุ่นและนำมาปรับสภาพให้มีสมรรถนะดีใกล้เคียงกับเครื่องจักรใหม่

ข. เครื่องจักรกลใหม่ “UNIC” CRANE เป็นเครนสลิงสำหรับติดหลังรถบรรทุกขนาด 3-5 ตัน
เป็นผลิตภัณฑ์ที่นิยมติดหลังรถบรรทุกเนื่องจากสามารถขนย้ายสินค้าบนรถได้เร็ว ประหยัดเวลา
และค่าใช้จ่าย

3.1.2 บริษัท บิ๊กเครนแอนด์ อิควิปเม้นต์ เร้นทัลส์ จำกัด (บริษัทถือหุ้นร้อยละ 99.9)

บริษัทดำเนินธุรกิจให้บริการเช่าเครื่องจักรกลหนักประเภทรถเครน รถขุด และ รถบดถนน
เพื่อใช้ในธุรกิจการขนส่งและการก่อสร้างต่าง ๆ ในปี 2548 บริษัทได้เพิ่มสินค้าประเภทรถเครน
รถบรรทุกติดเครน ให้บริการเช่าเพิ่มขึ้น

บริการหรือผลิตภัณฑ์ของบริษัทได้แก่ การให้เช่าเครื่องจักรกลหนัก ประกอบด้วยรถเครนตีนตะขาบ
(Crawler Crane) รถเครนล้อยาง (Truck Crane) และรถบรรทุกติดเครน (Truck
mounted Crane) รถขุด(Excavator) และ รถบดถนน (Road Roller)

รายได้จากการให้เช่าเป็นสัดส่วนร้อยละ 25.41 ของรายได้รวม

3.1.3 บริษัทโตโย มิลเลนเนียม จำกัด (บริษัทถือหุ้นร้อยละ51)

ในปี 2548
รายได้จากผลิตภัณฑ์ท่อเหล็กกล้าไร้สนิมหรือท่อสแตนเลสจากบริษัทย่อยแห่งนี้เป็นสัดส่วนร้อยละ
46.38 ของรายได้รวมของบริษัท

บริษัทย่อยนี้ประกอบธุรกิจผลิตและจำหน่ายผลิตภัณฑ์ท่อสแตนเลส
โดยจำหน่ายไปยังต่างประเทศและภายในประเทศ ภายใต้เครื่องหมายการค้าของบริษัท
และรับจ้างผลิตตามคำสั่งของลูกค้า
ผลิตภัณฑ์ท่อของบริษัทสามารถผลิตได้ตามมาตรฐานในประเทศและต่างประเทศ เช่น ASTM
(American Society for Testing and Materials), JIS(Japan Institute for
Standardation, DIN(Deuttsches Institute fur Normung)
ท่อที่ผลิตนี้สามารถแบ่งได้เป็น 3 ประเภท คือ

1. ท่ออุตสาหกรรมอาหาร (SANITARY TUBE หรือ FOOD GRADE TUBE หรือ ท่อ ASTM
A-270) เป็นท่อสแตนเลสคุณภาพสูง มีความทนทานการกัดกร่อนจากกรดและของเหลวอื่น ๆ
สืบเนื่องมาจากอุตสาหกรรมอาหารและเครื่องดื่ม คุณสมบัติของท่อประเภทนี้คือ
ผิวด้านในของท่อจะต้องเรียบลื่นเพื่อป้องกันมิให้สารที่ผ่านท่อเกิดการติดค้างอยู่ภายในท่อ
ซึ่งจะก่อให้เกิดแบคทีเรียขึ้นได้

2. ท่อเฟอร์นิเจอร์หรือท่อเพื่อการตกแต่งหรือท่อขัดเงา (ORNAMENTAL TUBE หรือ ท่อ ASTM A-
554) เป็นท่อสแตนเลสที่มีความแข็งแรงทนทาน สวยงาม
โดยผิวด้านนอกจะขัดเงาทำให้สะดุดตาและสง่างาม
ท่อประเภทนี้กำลังได้รับความนิยมมากขึ้นทั้งการตกแต่งภายในและภายนอกอาคาร

3. ท่อแลกเปลี่ยนความร้อน (HEAT EXCHANGER TUBE หรือท่อ ASTM A-249)
ท่อสแตนเลสชนิดนี้มีผนังด้านในเรียบด้วยกระบวนการ BEAD REMOVAL
รอยต่อของท่อประเภทนี้มีความแข็งแรงเทียบเท่ากับส่วนอื่น ๆ ของผนังท่อ
ภายในท่อจะมีความเรียบลื่น สามารถทำความสะอาดได้ง่าย
ส่วนใหญ่ใช้สำหรับอุตสาหกรรมเครื่องเปลี่ยนก๊าซเป็นของเหลว
อุตสาหกรรมผลิตน้ำตาลและอุตสาหกรรมผลิตน้ำแข็ง

3.2 การตลาดและภาวะการแข่งขัน

  นโยบายและลักษณะการตลาดของผลิตภัณฑ์หรือบริการ

3.2.1 ด้านการจำหน่าย

ก. ผลิตภัณฑ์เครื่องจักรกลใหม่

- ราคาสินค้าใกล้เคียงราคาตลาด

- บริการจัดหาสถาบันการเงินสำหรับลูกค้าที่ต้องการซื้อเงินผ่อน โดยให้ระยะเวลา ในการผ่อน
2-3 ปี

- จัดบริการหลังการขาย โดยมีประกันสำหรับสินค้าเป็นระยะเวลา 6 เดือน
และหลังจากได้รับแจ้งปัญหาของการใช้เครื่องจักรจากลูกค้า
บริษัทจะจัดส่งพนักงานไปให้บริการซ่อมแซมเครื่องจักรภายใน 3 ชั่วโมง
สำหรับลูกค้าในเขตกรุงเทพฯ และภายใน 24 ชั่วโมง สำหรับลูกค้าที่อยู่นอกเขตกรุงเทพฯ

  - บริการจัดพนักงานที่มีความชำนาญในการขับรถเครนให้แก่ลูกค้า

ข. ผลิตภัณฑ์เครื่องจักรกลใช้แล้วปรับสภาพใหม่

- คุณภาพของสินค้าผ่านการตรวจสอบให้มีสภาพใกล้เคียงกับผลิตภัณฑ์ใหม่

- ราคาสินค้าใกล้เคียงราคาตลาด

- บริการจัดหาสถาบันการเงินสำหรับลูกค้าที่ต้องการซื้อเงินผ่อน โดยให้ระยะเวลาใน

การผ่อน 2-3 ปี

- จัดบริการหลังการขาย โดยมีประกันสำหรับสินค้าเป็นระยะเวลา 1 เดือน และ
หลังจากได้รับแจ้งปัญหาของการใช้เครื่องจักรจากลูกค้า
บริษัทจะจัดส่งพนักงานไปให้บริการซ่อมแซมเครื่องจักรภายใน 3 ชั่วโมง
สำหรับลูกค้าในเขตกรุงเทพฯ และภายใน 24 ชั่วโมง สำหรับลูกค้าที่อยู่นอกเขตกรุงเทพฯ

2.  ด้านการให้เช่า

  1) คุณภาพ คุณภาพของรถเครนต้องอยู่ในสภาพที่สมบูรณ์ ผ่านการตรวจสอบและ

ทดสอบระบบไฮดรอลิค ระบบขับเคลื่อน ให้สามารถทำงานได้เต็มประสิทธิภาพ (Load Chart)
คุณภาพของพนักงานขับรถเครน รถเครนเป็นเครื่องจักรที่ใช้ในการยกสินค้าหนัก เช่น คาน สะพาน
เป็นต้น ซึ่งจำเป็นอย่างยิ่งที่ผู้ควบคุมเครื่องจักรต้องมีการฝึกฝนความชำนาญ

2) รวดเร็ว ให้บริการที่รวดเร็ว และตรงต่อเวลา เนื่องจากในเขตกรุงเทพฯ
มีการจำกัดเวลาของรถยนต์ 6-10 ล้อ ไม่ให้วิ่งในเวลา 6.00-10.00 น. และ 15.00 -21.00
น. แต่ลูกค้าที่ใช้บริการจะใช้บริการในช่วงเวลา 8.00 - 17.00 น.
การบริการนำส่งรถเครนที่ตรงเวลา ทำให้ลูกค้าสามารถดำเนินงานได้ตามแผนงานที่วางไว้

3)  ความหลากหลายของสินค้า บริษัทมีรถเครนหลายชนิดพร้อมพนักงาน ที่จะ

ให้บริการแก่ลูกค้าได้อย่างถูกต้องตามความประสงค์ในการใช้งาน

  4) การให้ความรู้ทางเทคนิค บริษัทมีทีมงานทางเทคนิคที่จะให้ความรู้แก่ลูกค้าในการ

เลือกเครื่องจักรที่เหมาะสมกับงานของลูกค้า

5) ความสัมพันธ์กับลูกค้า บริษัทดำเนินธุรกิจรถเครนมานาน มีกลุ่มลูกค้าหลากหลาย
มีการคัดเลือกลูกค้า ตลอดจนมีสายสัมพันธ์ที่ดีกับลูกค้ามายาวนาน บริษัทจะเน้นการบริการ
ที่เพิ่มคุณค่า (Value Added) ให้แก่ลูกค้าอันได้แก่ การบริการที่ลูกค้าสามารถวางใจได้ว่ามีคุณภาพ
มีความรับผิดชอบ รวดเร็ว มีบุคลากรที่มีความรู้ความสามารถ
ทำให้งานของลูกค้าดำเนินได้โดยไม่หยุดชะงัก
สิ่งเหล่านี้จะสามารถรักษาและเพิ่มความสัมพันธ์อันดีกับ ลูกค้า เป็นการสร้างฐานลูกค้าที่มั่นคง
และขยายฐานลูกค้าให้กว้างยิ่งขึ้น

3.2.3 การบริการหลังการขาย

กลุ่มบริษัท ที.ซี.เจ.มี นโยบายที่เด่นชัดในการให้ความสำคัญกับการให้บริการ
โดยเห็นได้จากวงจรการบริการหลังการขาย (After Sale Service Cycle)
ซึ่งสามารถสรุปได้ดังนี้ ในกรณีของผลิตภัณฑ์ใหม่ทางบริษัท ที.ซี.เจ. เอเซีย จำกัด (มหาชน)
จะจัดให้มีพนักงานไปตรวจเช็คเครื่องจักรทุกครั้งที่ลูกค้าใช้เครื่องจักรครบ 100 ชั่วโมง
ในกรณีของเครื่องจักรใช้แล้วทางบริษัทจะจัดให้พนักงานไปตรวจเช็คเครื่องจักรหลังจากที่ลูกค้าแจ้งปัญหาในการทำงานของเครื่องจักร
สาเหตุที่ทางบริษัทไม่สามารถจัดให้มีพนักงานไปตรวจเช็คสภาพเครื่องจักรประจำเหมือนลูกค้าที่ซื้อเครื่องจักรใหม่
เนื่องจากลูกค้าที่ซื้อเครื่องจักรเก่ามีมาก
ซึ่งทางบริษัทไม่สามารถจะจัดหาพนักงานไปบริการตรวจเช็คประจำได้
บริษัทมีรถไปให้บริการตรวจเช็คเครื่องจักรแก่ลูกค้าจำนวน 8 คัน สำหรับลูกค้าทั่วประเทศไทย
โดยจัดให้มีพนักงานตรวจเช็คเครื่องจักรจำนวน 2 คนต่อรถให้บริการ 1 คัน
สำหรับลูกค้าในเขตกรุงเทพฯ บริษัทจัดรถบริการไปให้บริการแก่ลูกค้าภายใน 3 ชั่วโมง
หลังจากที่ได้รับแจ้งจากลูกค้าเรื่องปัญหาของเครื่องจักร สำหรับลูกค้าต่างจังหวัด
บริษัทจัดรถบริการไปให้บริการแก่ลูกค้าภายใน 24 ชั่วโมง หลังจากที่ได้รับแจ้งจากลูกค้า

3.2.4 นโยบายราคา
สำหรับลูกค้าทั้งภาคราชการและภาคเอกชนบริษัทมีหลักการของนโยบายราคาดังนี้

ก. บริษัทใช้นโยบายการตั้งราคาโดยใช้หลักการราคาบวกจากต้นทุน (Cost Plus Pricing)

ข.
บริษัทใช้การเปรียบเทียบราคาของบริษัทกับราคาตลาดในประเทศและจากคู่แข่งประกอบการพิจารณา

ค. บริษัทพยายามลดต้นทุน โดยการขอราคาพิเศษจาก Suppliers

ง. กรณีของ BIG CRANE ที่ดำเนินธุรกิจในการให้บริการเช่าเครื่องจักร
บริษัทตั้งราคาโดยใช้ราคาค่าเช่าตามราคาตลาดทั่วไป
แต่เพิ่มมูลค่าแก่ลูกค้าในด้านคุณภาพเครื่องจักรและเน้นการบริการที่ดีกว่า

จ. นโยบายราคา ของธุรกิจผลิตภัณฑ์สแตนเลส
จำหน่ายในประเทศและต่างประเทศของวัสดุก่อสร้างจำพวก สแตนเลส (เหล็กไร้สนิม)
ที่ใช้ในวงการก่อสร้าง ตกแต่งบ้าน บริษัทตั้งราคาต้นทุนเป็นหลัก และบวกเพิ่ม margin
จากราคาต้นทุน

เนื่องจากเหล็กกล้าไร้สนิมเป็นวัตถุดิบหลักของบริษัทย่อย ทั้งชนิดรีดเย็นและรีดร้อน
ซึ่งประเทศไทยเป็นผู้นำเข้าจากต่างประเทศเป็นส่วนใหญ่
ประกอบกับราคาสแตนเลสนั้นอิงกับราคาตลาดโลก
ซึ่งมีความผันผวนขึ้นอยู่กับอุปสงค์และอุปทานของผู้ผลิตและผู้ใช้ทั่วโลก
โดยมีวัฎจักรของราคาอยู่ระยะเวลาประมาณ 5 ปี ดังนั้น
บริษัทย่อยจึงต้องติดตามการเปลี่ยนแปลงของราคาวัตถุดิบอย่างใกล้ชิด

3.2.5 ลักษณะของลูกค้าแยกตามประเภทผลิตภัณฑ์

(ก) เครื่องจักรกลใหม่ ผลิตภัณฑ์เครื่องจักรเครนติดหลังรถบรรทุก (UNIC) :
กลุ่มลูกค้าเป้าหมายของบริษัทส่วนใหญ่จะเป็นลูกค้าภาคเอกชนซึ่งเป็นบริษัททำแผ่นพื้น บริษัทขนส่ง
และบริษัทที่ใช้รถบรรทุกเป็นหลักในการขนส่ง
ลูกค้าซื้อหรือเช่าเครื่องจักรเครนติดหลังรถบรรทุกเพื่อช่วยในการขนส่ง
โดยเฉพาะอย่างยิ่งบริษัทที่ผลิตและส่งอุปกรณ์คอนกรีตสำเร็จรูป เช่นเสาเข็ม พื้นแผ่น และเสาสปัน
นอกจากนั้นเป็นลูกค้าที่ใช้รถบรรทุกเป็นหลักในการขนส่งสินค้าให้กับลูกค้าปลายทาง
และบริษัทให้เช่ารถบรรทุกพร้อมเครน

(ข) เครื่องจักรกลใช้แล้วปรับสภาพใหม่ : กลุ่มลูกค้าเป้าหมายของบริษัทได้แก่ลูกค้าภาคเอกชน
ซึ่งทำธุรกิจประเภทขนส่ง และรับเหมาก่อสร้างทั่วไป
ผลิตภัณฑ์จะเป็นรถเครนใช้แล้วปรับสภาพใหม่ของ TADANO, KATO, P&H และ SUMITOMO
และรถแทรกเตอร์ใช้แล้ว KOMATSU, CATERPILLAR, KOBELCO, HITACHI

3.2.6 การจำหน่ายและช่องทางการจำหน่าย
ช่องทางการจำหน่ายของบริษัทจะเป็นการจำหน่ายโดยตรงให้ลูกค้า
ส่วนด้านการเช่าบริษัทใช้วิธีการขายตรง
โดยจะเข้าไปเสนองานและแนะนำสินค้าเพื่อให้เหมาะกับงานของลูกค้าในการเลือกใช้เครื่องจักรให้มีประสิทธิภาพ
และประหยัดค่าใช้จ่ายของแต่ละโครงการ แต่บางครั้งความต้องการของโครงการนั้นอาจมีทั้งการซื้อ
และเช่า บริษัทจะส่งทีมงานการตลาดเข้าไปเสนอสินค้า และบริการ
สำหรับทีมงานขายจะเป็นทีมจาก บริษัท ที.ซี.เจ. เอเซีย จำกัด (มหาชน)
ทีมการตลาดสำหรับการเช่าจะเป็นทีมจาก บริษัท บิ๊กเครนแอนด์ อิควิปเม้นต์ เร้นทัลส์ จำกัด

ในปี 2548 บริษัทยังคงใช้ช่องทางการจำหน่ายโดยส่งสินค้าเข้าร่วมประมูล
เป็นการประมูลเฉพาะเครื่องจักรกลที่ใช้ในการก่อสร้างและขนส่งซึ่งเน้นคุณภาพ
สินค้าที่เข้าร่วมประมูลจะมีทั้งสินค้าใหม่และสินค้ามือสองที่ผ่านการใช้งานมาน้อย
ต่างกับการประมูลอื่นๆที่นำสินค้าจากสถาบันการเงินหรือบริษัทที่ปิดทำการมาขายทอดตลาด
ซึ่งการประมูลเครื่องจักรกลนี้มีผู้ซื้อหรือผู้สู้ราคาทั้งในและต่างประเทศจำนวนมากกว่า 300 ราย
จึงได้ราคาสินค้าใกล้เคียงหรือสูงกว่าราคาตลาด

ช่องทางการจัดจำหน่ายสินค้าสแตนเลส บริษัทย่อยมีตลาดทั้งภายในประเทศและต่างประเทศ
โดยแบ่งแยกเป็น

1) ตลาดภายในประเทศ ในปีที่ผ่านมาสัดส่วนการจำหน่ายของบริษัท ในประเทศ 88% ซึ่ง
แบ่งช่องทางการจัดจำหน่ายออกเป็น 3 ช่องทางหลัก คือ

1.1) จำหน่ายโดยผ่านผู้ค้าส่ง (STOCKIST)
การจำหน่ายจะเป็นไปตามเงื่อนไขและระยะเวลาการชำระเงินตามที่กำหนด
โดยมีการควบคุมและทบทวนการให้เครดิตอย่างสม่ำเสมอ
การจำหน่ายโดยผ่านผู้ค้าส่งนี้จะมีคำสั่งซื้อล่วงหน้า
ทำให้บริษัทสามารถบริหารการผลิตและควบคุมสินค้าคงเหลือได้อย่างมีประสิทธิภาพ

1.2) จำหน่ายโดยตรง
เป็นการจำหน่ายผลิตภัณฑ์ของบริษัทโดยตรงให้แก่ลูกค้าตามกลุ่มอุตสาหกรรมต่าง ๆ
ซึ่งเป็นกลุ่มที่ต้องการผลิตภัณฑ์คุณภาพสูง และการส่งมอบที่ตรงตามเวลาที่กำหนด โดยบริษัทมี SALES
EXECUTIVE คอยให้คำแนะนำแก่ลูกค้า

1.3) จำหน่ายให้แก่ผู้รับเหมา (Fabricator and Contractor)
เป็นกลุ่มลูกค้าที่ซื้อสินค้าเพื่อไปประกอบส่งมอบแก่เจ้าของงาน มักจะซื้อสินค้าโดยตรงเอง

  2) ตลาดต่างประเทศ ประกอบด้วย มีสัดส่วนประมาณ 12 % ของยอดขายทั้งหมด

2.1) กลุ่มประเทศอาเซียน ได้แก่ลาว กัมพูชา เวียดนาม พม่า อินโดนีเซีย ฟิลิปปินส์

2.2 ) กลุ่มประเทศเอเชียกลางและตะวันออกกลาง

2.3) กลุ่มประเทศสหภาพยุโรปและสหรัฐอเมริกา

โดยบริษัทย่อยจะทำการขายสินค้าผ่านตัวแทนจำหน่ายในต่างประเทศเป็นหลักและบริษัทกำลังขยายช่องทางการจำหน่ายใหม่ผ่านทางสภาอุตสาหกรรมและหอการค้าไทยตลอดจนผ่านทาง
E-COMMERCE ด้วย

3.2.7 สัดส่วนการจำหน่าย

ในปีที่ผ่านมาสัดส่วนการจำหน่ายของบริษัท ในประเทศ 88% ต่างประเทศ 12 % ของยอดขาย
ซึ่งเป็นลูกค้าในประเทศลาว, กัมพูชา ,เวียดนาม , พม่า

3.2.8 ภาวะการแข่งขัน

เครื่องจักรกลหนัก
สภาพการแข่งขันโดยรวมในอุตสาหกรรมเครื่องจักรกลหนักที่ใช้ในการก่อสร้างจัดอยู่ในระดับปานกลาง
เนื่องจากผู้ประกอบการที่มีศักยภาพมีจำนวนจำกัด
โดยผู้ประกอบการที่มีศักยภาพสูงส่วนใหญ่จะเป็นธุรกิจขนาดใหญ่ทั้งในด้านเงินทุนและกิจการ
การแข่งขันส่วนใหญ่จึงอยู่ในรูปของการให้บริการแก่ลูกค้า การสร้างภาพพจน์ให้แก่ตัวผลิตภัณฑ์
ตราสินค้า และชื่อเสียงของผู้จำหน่าย การบริการหลังการขายเป็นสิ่งที่ลูกค้าให้ความสำคัญมาก
การแข่งขันด้านราคาจึงไม่รุนแรง เพราะมีส่วนสำคัญของคุณภาพสินค้าและบริการด้วย

ผลิตภัณฑ์สแตนเลส สภาวะอุตสาหกรรมและการแข่งขันของผลิตภัณฑ์สแตนเลส
ปัจจุบันความต้องการใช้สแตนเลส เพิ่มขึ้นอย่างต่อเนื่องและมีบทบาทในทุกกลุ่มอุตสาหกรรม
ไม่ว่าจะเป็นอุตสาหกรรมการก่อสร้าง อุตสาหกรรมผลิตอาหารและอุตสาหกรรมปิโตรเคมี
เมื่อรัฐบาลประกาศนโยบายที่จะเป็นครัวของโลกผลิตอาหารป้อนประชากรชาวโลกทั้งหมด
และได้มีการกำหนดให้อุตสาหกรรมผลิตอาหารต้องได้มาตรฐาน GMP
ทำให้บริษัทผลิตอาหารและเครื่องดื่ม ทุกบริษัทต้องใช้ท่อสแตนเลสในกระบวนการผลิตทั้งหมด
จึงจะสามารถส่งสินค้าออกไปขายยังต่างประเทศได้ และ ในวงการอุตสาหกรรมก่อสร้างได้มีการนำ
สแตนเลสมาเป็นวัสดุตกแต่งทั้งภายในและภายนอกอาคารมากยิ่งขึ้น เช่น การทำเฟอร์นิเจอร์
อุปกรณ์เครื่องครัว ประตูบ้าน รั้วบ้าน ราวกันตก ราวบันได ระเบียงบ้าน เป็นต้น

สภาวะแข่งขันของท่ออุตสาหกรรมอาหารในประเทศไทยยังมีไม่มากนักเนื่องจากปัจจุบันมีผู้ผลิตในประเทศเพียง
2 ราย และบริษัท โตโยมิลเลนเนียม จำกัด เป็น 1 ในบริษัทดังกล่าว
ด้วยกระบวนการผลิตที่มีคุณภาพสามารถตอบสนองความต้องการของลูกค้าได้ดี
และบริษัทได้รับการรับรองมาตรฐานระบบบริหารคุณภาพ ISO 9001 VERSION 2000
ทำให้แน่ใจได้ว่าบริษัทมีศักยภาพที่จะแข่งขันกับผู้ผลิตรายอื่นได้เป็นอย่างดี

ในส่วนของท่อเฟอร์นิเจอร์ ปัจจุบันประเทศไทยมีผู้ผลิตประมาณ 6 ราย
ซึ่งผู้ผลิตส่วนใหญ่จะใช้นโยบายด้านราคาเข้าแข่งขันกัน
ซึ่งโดยนโยบายของบริษัทจะไม่เข้าไปแข่งขันในด้านราคาแต่จะเน้นเรื่องของคุณภาพมากกว่า

3.2.8 ส่วนแบ่งการตลาดและคู่แข่งขันที่สำคัญ

1) เครื่องจักรกลใช้แล้วปรับสภาพใหม่ มีผู้ประกอบการจำนวนมาก ส่วนแบ่งตลาดของบริษัทประมาณ 40% คู่แข่งที่สำคัญ คือ บริษัท เจ เอส เอสอาร์ จำกัด ส่วนแบ่งตลาดประมาณ 30% อื่นๆ 30 %

  ส่วนแบ่งตลาด ปี 2548

  บริษัท ที.ซี.เจ.เอเซีย จำกัด (มหาชน) 40%

บริษัท เจ เอส เอส อาร์ จำกัด 30%

อื่น ๆ 30%

2) เครื่องจักรกลประเภทรถเครนใหม่ ผลิตภัณฑ์เครนติดรถบรรทุก (Truck Mounted Crane)

  ส่วนแบ่งตลาดเครนติดหลังรถบรรทุก ปี 2548

[]

3) รถเครนให้เช่า

ส่วนแบ่งตลาดรถเครนให้เช่าปี 2548

บริษัท บิ๊กเครน จำกัด 35%

บริษัท เดอะ เครน จำกัด 15% บริษัท อินเตอร์เอก จำกัด 10% อื่นๆ 30%

บริษัท อินเตอร์เอก จำกัด 15%

บริษัท ยูแอนด์ ที จำกัด 10% อื่นๆ

อื่นๆ

ที่มา : ฝ่ายการตลาด บริษัท ที.ซี.เจ. เอเซีย จำกัด (มหาชน)

3.3 การจัดหาผลิตภัณฑ์หรือบริการ

3.3.1 การผลิตของบริษัท บริษัทมีโรงงานที่ใช้ในการผลิต คือ โรงงานที่ :3/4 หมู่ที่ 9
ถ.บางนาตราด แขวงบางโฉลง เขตบางพลี สมุทรปราการ บนเนื้อที่ 10 ไร่ มีพื้นที่ใช้สอยรวม
16,000 ตารางเมตร กำลังการผลิตรวม 500 คัน ต่อปี เป็นโรงงานซ่อมเครื่องจักรกลหนัก
รวมทั้งเป็นโรงงานประกอบเครนใหม่ติดเข้ากับหลังรถบรรทุก นโยบายการผลิต
ขึ้นกับการประมาณการยอดขายของฝ่ายการตลาด

การผลิตของบริษัทย่อย มีโรงงานผลิตสแตนเลสตั้งอยู่เลขที่89 หมู่ที่ 9 ถนนมิตรภาพ ตำบลกลางดง
อำเภอปากช่อง จังหวัดนครราชสีมา บนเนื้อที่ 14 ไร่ กำลังการผลิตรวม 4,200 ตัน ต่อปี
ซึ่งนโยบายการผลิต ขึ้นกับการประมาณการยอดขายของฝ่ายการตลาด

3.3.2 Supply : ประมาณร้อยละ 96 นำเข้าจากประเทศญี่ปุ่น
เนื่องจากวัตถุดิบส่วนใหญ่คือเครื่องจักรใช้แล้ว ซึ่งมีจำนวนมากในประเทศญี่ปุ่น
และมีผู้จัดจำหน่ายจำนวนมากราย จึงไม่มีปัญหาในการจัดหา หรือ ขาดแคลน

3.4 ผลกระทบต่อสิ่งแวดล้อม

บริษัทเป็นเพียงโรงงานอุตสาหกรรมที่เน้นทางด้านการประกอบและการติดตั้งเพื่อจำหน่าย
จึงไม่มีผลกระทบต่อสิ่งแวดล้อม อย่างไรก็ตามบริษัทก็ยังคงปฏิบัติตามกฎระเบียบของกรมโรงงาน
กระทรวงอุตสาหกรรมอย่างเคร่งครัด

5.  งานที่ยังไม่ส่งมอบ

  ไม่มี